– Удзел у конкурсе мясцовых ініцыятыў быў для нас вельмі важным, – падкрэсліла ў сваім выступленні намеснік старшыні райвыканкама па сацыяльнай сферы і ідэалагічнай рабоце Ала Шахоцька. – Гэта дазволіла ўсім нам аб’яднацца і рэалізаваць даўно задуманыя праекты. Спадзяюся, што шляхі далейшага развіцця, якія акрэслены ў рамках стварэння пашпарта тэрытарыяльна-арыентаванага развіцця раёна (праца над ім блізкая да завяршэння), дазволяць нам паспяхова рухацца наперад. А вопыт, набыты падчас рэалізацыі ініцыятыў, дасць магчымасць і надалей удзельнічаць у разнастайных міжнародных праектах…